### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Røsnæs lokalområde søger om frigivelse af midler til renovering af trappe og fortovskant ved [adresse].

## Indstillinger

Direktøren indstiller, at ansøgningen imødekommes med en rammebevilling på 100.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på
14 mio. kr. til projekter i landdistrikter og 22 lokalområder. Man kan læse om Få det fikset
projektet på [adresse] hjemmeside.

[adresse] lokalområde har 528.000 kr. til rådighed i Få det fikset puljen. Lokalområdet har afholdt borgermøde den 25. november 2024, hvor der blev godkendt 6 projekter, heraf renovering af trappe og fortovskant ved [adresse].

Den eksisterende trappe og fortovskant er mere end 120 år gammel. Trappen og fortovskanten er i så dårlig tilstand, at den bør renoveres for at forbedre og sikre tilgængeligheden. Lokalområdet har godkendt, at der kan bruges 100.000 kr. fra Få det fikset puljen på projektet. Begge de indhentede tilbud er på over 100.000 kr., og [adresse] finansierer det, der rækker ud over de 100.000 kr.

Projektet søger om 100.000 kr. af den samlede pulje.

*Drift og vedligeholdelse*

[adresse] tager sig af den efterfølgende vedligeholdelse.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om
projektet.

## Økonomiske konsekvenser

[adresse] lokalområde har 528.000 kr. tilbage i deres Få det fikset pulje.

Det samlede beløb, der søges om, til renovering af trappe og fortovskant udgør 100.000 kr. Hvis projektet godkendes udgør restrådighedsbeløbet herefter 428.000 kr.

Hvis både cykelreparationsstanderen og det nye tag på udekøkkenet også er godkendt udgør det endelige restrådighedsbeløb 344.000 kr.

[adresse] bemærkninger er indarbejdet i sagen.

### Sagens forløb

18/03/2025 Økonomiudvalget
Anbefales.

Afbud: Nicklas Hermansen